VALSTYBĖS VAIKO TEISIŲ APSAUGOS IR ĮVAIKINIMO TARNYBOS PRIE SOCIALINĖS APSAUGOS IR DARBO MINISTERIJOS DIREKTORIAUS

Į S A K Y M A S

**DĖL ASMENŲ, SIEKIANČIŲ ĮGYTI TEISĘ VYKDYTI ASMENŲ PASIRENGIMO GLOBOTI (RŪPINTIS) AR ĮVAIKINTI VAIKĄ PATIKRINIMĄ, ATESTACIJOS TVARKOS APRAŠO PATVIRTINIMO**

2013 m. birželio 5 d. Nr. BV-30

Vilnius

Vadovaudamasi Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos nuostatų, patvirtintų Lietuvos Respublikos Vyriausybės 2012 m. spalio 31 d. nutarimo Nr. 1325 (Žin., 2005, Nr. [126-4501](https://www.e-tar.lt/portal/lt/legalAct/TAR.8A46612DF5A8); Žin., 2012, Nr. [129-6491](https://www.e-tar.lt/portal/lt/legalAct/TAR.FFA07CA119AB)) 8.1.14 punktu:

1. T v i r t i n u Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašą (pridedama).

2. P r i p a ž į s t u netekusiu galios Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos direktoriaus 2008 m. spalio 20 d. įsakymą Nr. BV-41 „Dėl asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašo patvirtinimo“ ir Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos direktoriaus 2008 m. lapkričio 6 d. įsakymą Nr. BV-44 „Dėl Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos direktoriaus 2008 m. spalio 20 d. įsakymo Nr. BV-41 „Dėl asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašo patvirtinimo“ pakeitimo“.

Direktorė Odeta Tarvydienė

PATVIRTINTA

Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos direktoriaus 2013 m. birželio 5 d. įsakymu Nr. BV-30

**ASMENŲ, SIEKIANČIŲ ĮGYTI TEISĘ VYKDYTI ASMENŲ PASIRENGIMO GLOBOTI (RŪPINTIS) AR ĮVAIKINTI VAIKĄ PATIKRINIMĄ, ATESTACIJOS TVARKOS APRAŠAS**

**I. BENDROSIOS NUOSTATOS**

1. Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašas (toliau – Tvarkos aprašas) reguliuoja asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarką.

2. Šio Tvarkos aprašo nustatyta tvarka gali būti atestuojami įstaigų, dalyvavusių projektuose dėl globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems teikimo paslaugų atrankos konkurse ir gavusių valstybės finansavimą, darbuotojai (toliau – pareiškėjai).

3. Atestacija – pareiškėjų tinkamumo vykdyti asmenų pasirengimo globoti (rūpintis) ar įvaikinti vaiką patikrinimą nustatymas.

4. Atestuotas asmuo įgyja teisę Lietuvoje vykdyti asmenų pasirengimo globoti (rūpintis) ar įvaikinti vaiką patikrinimą.

5. Pareiškėjai atestuojami vieneriems metams. Pasibaigus šiam terminui, pareiškėjas, norėdamas toliau vykdyti asmenų pasirengimo globoti (rūpintis) ar įvaikinti vaiką patikrinimą, kiekvienais kitais metais turi būti atestuojamas pakartotinai.

6. Pareiškėjų atestaciją vykdo atestacijos komisija.

7. Atestacijos komisijos sudėtį tvirtina Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos (toliau – Tarnyba) direktorius.

8. Atestacijos komisiją sudaro 5 nariai: 1 Socialinės apsaugos ir darbo ministerijos atstovas, 2 Tarnybos atstovai ir 2 asmenys, įgiję įtėvių ir globėjų (rūpintojų) mokymo programos mokytojų rengėjų kvalifikaciją.

9. Atestacijos komisijos veiklos forma – posėdžiai, kuriems vadovauja atestacijos komisijos pirmininkas.

10. Atestacijos komisijos posėdis teisėtas, kai jame dalyvauja ne mažiau kaip 4 komisijos nariai. Atestacijos komisijos sprendimai priimami posėdyje dalyvaujančių atestacijos komisijos narių balsų dauguma. Atestacijos komisijos narių balsams pasiskirsčius po lygiai, sprendimą lemia atestacijos komisijos pirmininko balsas.

**II. ATESTACIJOS ORGANIZAVIMAS**

11. Pareiškėjas, kreipdamasis dėl atestacijos, Tarnybai turi pateikti:

11.1. prašymą (1 priedas);

11.2. pareiškėjo anketą (2 priedas);

11.3. motyvacinį laišką;

11.4. išsilavinimą patvirtinančių dokumentų kopijas;

11.5. asmens tapatybę patvirtinančio dokumento kopiją;

11.6. Informatikos ir ryšių departamento prie Vidaus reikalų ministerijos pažymą, liudijančią, kad asmuo neturi neišnykusio ar nepanaikinto teistumo už tyčinius nusikaltimus, išduotą ne anksčiau kaip prieš 30 dienų.

12. Pareiškėjas Tarnybai gali pateikti:

12.1. profesinės kvalifikacijos tobulinimą patvirtinančių dokumentų (pažymėjimų apie dalyvavimą profesinės kvalifikacijos tobulinimo programose) kopijas;

12.2. pareiškėjo nuožiūra kitų jo veiklą apibūdinančių dokumentų kopijas.

13. Gavusi šio Tvarkos aprašo 11 ir 12 punktuose nurodytus dokumentus, Tarnyba juos patikrina ir išsiunčia pareiškėjui pranešimą apie organizuojamus privalomus asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, mokymus.

14. Jeigu pareiškėjas pateikė ne visus 11 punkte nurodytus dokumentus, Tarnyba per 10 darbo dienų jam išsiunčia pranešimą ir nustato terminą trūkstamiems dokumentams pateikti.

15. Jeigu pareiškėjas per nustatytą terminą trūkstamų dokumentų nepateikia, Tarnyba pareiškėją informuoja apie jo atestacijos procedūros nutraukimą. Tarnybai pateiktus dokumentus pareiškėjas gali atsiimti atvykęs į Tarnybą per 20 darbo dienų nuo šiame punkte nurodyto pranešimo išsiuntimo dienos.

16. Pasibaigus asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, mokymams, Tarnybos direktorius skiria atestacijos komisijos posėdžio datą, vietą ir laiką. Atestacijos komisija turi teisę paprašyti pareiškėjo iki posėdžio dienos pateikti papildomus dokumentus, kurie gali būti reikalingi nagrinėjant jo prašymą.

17. Atestacijos komisija pareiškėjo atestacijos klausimą nagrinėja posėdyje, jam nedalyvaujant.

18. Atestacijos komisija įvertina 11, 12, 16 punktuose nurodytus dokumentus bei 13 punkte nurodytus mokymus vykdžiusių asmenų pateiktas išvadas apie pareiškėjo pasirengimą vykdyti asmenų pasirengimo globoti (rūpintis) ar įvaikinti vaiką, patikrinimą ir priima vieną iš šių sprendimų:

18.1. atestuoti pareiškėją;

18.2. neatestuoti pareiškėjo, nurodant tokio sprendimo priežastis.

19. Atestacijos komisijos sprendimas įforminamas protokolu. Protokolą pasirašo visi komisijos nariai.

20. Remdamasi atestacijos komisijos sprendimu, Tarnyba išduoda pareiškėjui atestacijos pažymėjimą (3 priedas).

21. Atestacijos komisijai priėmus sprendimą neatestuoti pareiškėjo, dėl atestacijos jis gali kreiptis išnykus priežastims, dėl kurių buvo priimtas toks sprendimas.

22. Prašymą (1 priedas) dėl pakartotinės atestacijos pareiškėjas turi pateikti Tarnybai ne vėliau kaip prieš 20 darbo dienų iki jo atestacijos termino pasibaigimo.

23. Kartu su prašymu pareiškėjas turi pateikti vykdytos veiklos atliekant asmenų pasirengimo globoti (rūpintis) ar įvaikinti patikrinimą ataskaitą, Informatikos ir ryšių departamento prie Vidaus reikalų ministerijos pažymą apie jo teistumą bei turimą atestacijos pažymėjimą.

24. Prašymas dėl pakartotinės atestacijos nagrinėjamas atestacijos komisijos posėdyje pareiškėjui nedalyvaujant.

25. Atestacijos komisijai priėmus sprendimą pakartotinai atestuoti pareiškėją, Tarnyba apie tai pažymi jam išduotame atestacijos pažymėjime.

26. Atestacijos komisija gali priimti sprendimą pakartotinai neatestuoti pareiškėjo, jeigu:

26.1. atestacijos laikotarpiu teismo sprendimu buvo 3 kartus panaikinta pareiškėjo rengta išvada dėl asmens pasirengimo globoti (rūpintis) ar įvaikinti vaiką, apskųsta vadovaujantis Lietuvos Respublikos civilinio kodekso 3.217 straipsnio 2 dalimi;

26.2. atestacijos laikotarpiu ne mažiau kaip 5 asmenų, kurių pasirengimo globoti (rūpintis) ar įvaikinti vaiką patikrinimą atliko pareiškėjas, pasirengimas globoti (rūpintis) ar įvaikinti turėjo būti įvertintas pakartotinai;

26.3. pareiškėjas Tarnybai pateikė melagingus duomenis apie save;

26.4. pareiškėjas kvalifikaciją socialinio darbo, įvaikinimo ir globos srityje tobulino mažiau kaip 20 valandų per metus;

26.5. paaiškėja kitos svarbios aplinkybės.

27. Atestacijos komisijai priėmus sprendimą pakartotinai neatestuoti pareiškėjo, dėl teisės vykdyti asmenų pasirengimo globoti (rūpintis) ar įvaikinti vaiką patikrinimą įgijimo pareiškėjas gali kreiptis bendra tvarka.

**III. BAIGIAMOSIOS NUOSTATOS**

28. Atestacijos komisijos priimti sprendimai gali būti apskųsti Administracinių bylų teisenos įstatymo nustatyta tvarka.

29. Pareiškėjų dokumentai, susiję su atestacija, saugomi Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_

Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašo

1 priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas)

Valstybės vaiko teisių apsaugos ir įvaikinimo tarnybai

prie Socialinės apsaugos ir darbo ministerijos

**PRAŠYMAS**

\_\_\_\_\_\_\_\_\_\_\_\_\_

(data)

Vadovaudamasis Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašu, prašau mane (pakartotinai) atestuoti suteikiant teisę vykdyti asmenų pasirengimo globoti (rūpintis) ar įvaikinti vaiką patikrinimą.

PRIDEDAMA:

1.

2.

3.

4.

(Parašas) (Vardas ir pavardė)

\_\_\_\_\_\_\_\_\_\_\_\_\_\_\_\_\_

Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašo

2 priedas

**(Pareiškėjo anketos forma)**

**PAREIŠKĖJO ANKETA**

Pareiškėjo vardas, pavardė

\_

\_

Ar esate baustas už Lietuvos Respublikos baudžiamajame kodekse numatytus nusikaltimus ir baudžiamuosius nusižengimus, ar turite neišnykusį ar nepanaikintą teistumą? Jei taip – kada, pagal kokį Lietuvos Respublikos baudžiamojo kodekso straipsnį?

\_

\_

Ar esate baustas administracine tvarka? Jei taip – kada, pagal kokį Lietuvos Respublikos administracinių teisės pažeidimų kodekso straipsnį?

\_

\_

Ar esate pripažintas neveiksniu?

\_

\_

Ar esate uždraustos organizacijos narys?

\_

\_

Patvirtinu, kad pateikti duomenys atitinka tikrovę, ir sutinku, kad Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos pasiliktų teisę kreiptis į kompetentingas institucijas dėl pateiktų duomenų tikrumo patikrinimo.

(Parašas) (Vardas ir pavardė)

\_\_\_\_\_\_\_\_\_\_\_\_\_\_\_\_\_

Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašo

3 priedas

**(Atestacijos pažymėjimo forma)**



**VALSTYBĖS VAIKO TEISIŲ APSAUGOS IR ĮVAIKINIMO TARNYBA**

**PRIE SOCIALINĖS APSAUGOS IR DARBO MINISTERIJOS**

ATESTACIJOSPAŽYMĖJIMAS

XNr.000000

...

(vardas, pavardė ir gimimo data)

yra atestuota (-as) vadovaujantis Asmenų, siekiančių įgyti teisę vykdyti asmenų pasirengimo globoti (rūpintis) ar įvaikinti vaiką patikrinimą, atestacijos tvarkos aprašu ir jai / jam suteikta teisė vykdyti asmenų pasirengimogloboti (rūpintis) ar įvaikinti vaiką patikrinimą.

|  |  |  |
| --- | --- | --- |
| Direktorius | ............(parašas) | .....................(vardas ir pavardė) |

A. V.

Pakartotinai atestuotas iki .....................

|  |  |  |
| --- | --- | --- |
| Direktorius | ............(parašas) | .....................(vardas ir pavardė) |

A. V.

Pakartotinai atestuotas iki .....................

|  |  |  |
| --- | --- | --- |
| Direktorius | ............(parašas) | .....................(vardas ir pavardė) |

A. V.

Pakartotinai atestuotas iki .....................

|  |  |  |
| --- | --- | --- |
| Direktorius | ............(parašas) | .....................(vardas ir pavardė) |

A. V.

Išdavimo data ................. Reg. Nr.

\_\_\_\_\_\_\_\_\_\_\_\_\_\_\_\_\_